Dağıstanda törədilən terrorla əlaqədar Rusiya-Azərbaycan avtomobil yolu bağlanıb | Sələf Xəbər
Dağıstanda törədilən terrorla əlaqədar Rusiya-Azərbaycan avtomobil yolu bağlanıb
“Sələf Xəbər” Lent.az-a istinadən bildirir ki, Rusiya bürosunun xəbərinə görə, bu barədə “Rossiya 24” telekanalı məlumat yayıb. Hadisənin baş verdiyi Dövlət Yol Polisi İdarəsinin ətrafı mühasirəyə alınıb. Həmin yolda avtomobillərin hərəkətinə hələlik icazə verilmir.
Qeyd edək ki, ötən gün səhər saatlarında Dərbənddəki Dövlət Yol Polisi postu yaxınlığında terror aktı törədilib. İlkin məlumatlara görə, hadisə YPX əməkdaşı şübhəli avtomobili yoxlayarkən baş verib. Hadisə nəticəsində 2 nəfər ölüb, 20 nəfər yaralanıb. Faktla bağlı Rusiya İstintaq Komitəsi tərəfindən cinayət işi açılıb, araşdırma aparılır.